23/08/2019 | Administración LocalMunicipal
Paderne
Aprobación definitiva Ordenanza municipal reguladora da expedición de tarxetas de estacionamiento para persoas con discapacidade que presenten movilidade reducida

ANUNCIO: Aprobación definitiva Ordenanza municipal reguladora da expedición de tarxetas de estacionamiento para persoas con discapacidade que presenten movilidade reducida.- O Pleno do Concello de Paderne en sesión extraordinaria celebrada coa data 24/05/2019, acordou aprobar inicialmente con carácter provisional a Ordenanza municipal reguladora da expedición de tarxetas de estacionamiento para persoas con discapacidade que presenten movilidade reducida. Sometida, en primeiro lugar a información pública, polo prazo de 10 días hábiles na sede electrónica do Concello de Paderne ao abeiro do disposto no artigo 82.2 da lei 39/2015 de 1 de outubro de Procedemento Administrativo común das Administracións Públicas, e posteriormente sometida a exposición pública polo prazo de 30 días hábiles no B. O. P. da Coruña nº103 o día 03/06/2019, sen terse presentadas alegacións, reclamacións e/ou suxestións, o referido acordo plenario considerarase definitivo de conformidade co que dispón o artigo 49 da Lei 7/1985, de 2 de abril, Reguladora das Bases do Réxime Local, procedéndose a publicar o texto íntegro da ordenanza definitiva. DISPOSICIÓNS XERAIS Artigo 1.–Obxecto. Esta ordenanza ten por obxecto establecer as condicións básicas do réxime xurídico aplicable á tarxeta de estacionamento de vehículos automóbiles para persoas con discapacidade que presenten mobilidade reducida. Artigo 2.–Definición da tarxeta de estacionamento de vehículos automóbiles para persoas con discapacidade que presenten mobilidade reducida. A tarxeta de estacionamento de vehículos automóbiles para persoas con discapacidade que presenten mobilidade reducida, en diante, a tarxeta de estacionamento, é un documento público acreditativo do dereito das persoas que cumpran os requisitos previstos no RD 1056/2014 de 12 de decembro, polo que se regulan as condicións básicas de emisión e uso da tarxeta de estacionamento para persoas con discapacidade, para estacionar os vehículos automóbiles nos que se despracen. Artigo 3.–Titulares do dereito a obter a tarxeta de estacionamento.1. Poderán obter a tarxeta de estacionamento aquelas persoas físicas que teñan recoñecida oficialmente a condición de persoa con discapacidade, conforme ao establecido no artigo 4.2 do texto refundido da Lei Xeral de dereitos das persoas con discapacidade e da súa inclusión social, aprobado por Real Decreto Lexislativo 1/2013, de 29 de novembro e se atopen nalgunha das seguintes situacións: a) Que presenten mobilidade reducida, conforme ao anexo II do Real Decreto 1971/1999, de 23 de decembro, de procedemento para recoñecemento, declaración e cualificación do grao de discapacidade, ditaminada polos equipos multiprofesionais de cualificación e recoñecemento do grao de discapacidade. b) Que amosen no mellor ollo unha agudeza visual igual ou inferior ao 0,1 con corrección, ou un campo visual reducido a 10 graos ou menos, ditaminada polos equipos multiprofesionais de cualificación e recoñecemento do grao de discapacidade.2. Poderán así mesmo obter a tarxeta de estacionamento as persoas físicas ou xurídicas titulares de vehículos destinados exclusivamente ao transporte colectivo de persoas con discapacidade que presten servizos sociais de promoción da autonomía persoal e de atención á dependencia aos que se refire a Lei 39/2006, de 14 de decembro, de promoción da autonomía persoal e atención ás persoas en situación de dependencia, así coma os servizos sociais aos que se refire o texto refundido da Lei Xeral de dereitos das persoas con discapacidade e da súa inclusión social, aprobado por Real Decreto Lexislativo 1/2013 de 29 de novembro.3. Ademais dos supostos previstos nos apartados anteriores, poderán obter a tarxeta de estacionamento as persoas físicas ou xurídicas que así o teñan expresamente recoñecido na normativa autonómica ou local. Artigo 4.–Órgano competente. O alcalde-presidente será o órgano municipal competente para a concesión da tarxeta de estacionamento e para o exercicio da potestade sancionadora neste ámbito. O alcalde-presidente poderá delegar nun concelleiro o una Xunta de Goberno Local.5.- Praza de aparcamento reservadas para persoas titulares da tarxeta de estacionamento O lugar de Consistorio será considerado centro de actividade, segundo o establecido no RD 1056/2014 de 12 de decembro, polo que se regulan as condicións básicas de emisión e uso da tarxeta de estacionamento para persoas con discapacidade, polo que disporá como mínimo de unha praza de aparcamento reservada e deseñada para o seu uso por persoas titulares de tarxeta de estacionamento por cada corenta prazas ou fracción, independentemente das prazas destinadas a residencia ou lugar de traballo. Estas prazas cumprirán as condicións regulamentarias previstas. Artigo 6.–Condicións de uso.1. A tarxeta de estacionamento expedida a favor e en beneficio dunha persoa a título particular para a súa utilización nos vehículos que use para os seus desprazamentos será persoal e intransferible e utilizada unicamente cando a persoa titular conduza un vehículo ou sexa transportada nel.2. A tarxeta de estacionamento expedida a favor de persoa física ou xurídica ás que se refire o artigo 3.2 da presente ordenanza, será persoal e intransferible, estará vinculada a un número de matrícula de vehículo destinado exclusivamente ao transporte colectivo de persoas con mobilidade reducida e será eficaz unicamente cando o vehículo transporte de forma efectiva a persoas que se atopen nalgunha das situacións ás que se refire o artigo 3.1. 3. O uso da tarxeta de estacionamento está subordinado a que o seu titular manteña os requisitos esixidos para o seu otorgamento. Artigo 7.–Dereitos das persoas titulares e limitacións de uso.1. As persoas titulares da tarxeta de estacionamento terán os seguintes dereitos en todo o territorio nacional a condición de que exhiban de forma visible a tarxeta no interior do vehículo: a) Para reserva de praza de aparcadoiro, se estará ao disposto na lexislación vixente, e en particular ao disposto no RD 1056/2014 de 2 de decembro polo que se regula as condicións básicas de emisión e uso da tarxeta de estacionamento para as persoas con discapacidade, previos informes oportunos. b) Estacionamento nos lugares habilitados para as persoas con discapacidade. c) Estacionamento nas zonas de aparcadoiro de tempo limitado durante o tempo necesario, sen prexuízo do previsto na disposición transitoria terceira. d) Parada ou estacionamento nas zonas reservadas para carga e descarga, nos termos establecidos pola administración local, sempre que non se ocasionen prexuízos aos peóns ou ao tráfico. e) Parada en calquera lugar da vía, por motivos xustificados e polo tempo indispensable, sempre que non se ocasionen prexuízos aos peóns ou ao tráfico de acordo coas instrucións dos axentes da autoridade. f) Acceso a vías, áreas ou espazos urbanos con circulación restrinxida a residentes sempre que o destino se atope no interior desa zona.2. A posesión da tarxeta de estacionamento en ningún caso suporá autorización para estacionar en zonas de peóns, en pasos peonís, nos lugares e supostos nos que estea prohibido parar, lugares que obstrúan vados ou saídas de urxencia, zonas acoutadas por razóns de seguridade pública e espazos que reduzan carrís de circulación. Artigo 7.–Obrigas das persoas titulares.1. A persoa titular da tarxeta de estacionamento está obrigada a: a) A correcta utilización da mesma, conforme ás condicións de uso previstas no artigo 6 b) Colocar a tarxeta de estacionamento no salpicadeiro do vehículo ou adherila ao parabrisas dianteiro polo interior, sempre co documento orixinal, de forma que resulte claramente visible e lexible desde o exterior. c) Identificarse cando así llo requira un axente da autoridade, acreditando a súa identidade co documento nacional de identidade, número de identificación fiscal, tarxeta de residencia ou calquera outro documento oficial de identificación, sen o cal non poderá facer uso da tarxeta de estacionamento. Os menores de 14 anos poderán acreditar a súa identidade mediante a exhibición do documento de recoñecemento de grado de discapacidade. d) Colaborar cos axentes da autoridade para evitar, no maior grao posible, os problemas de tráfico que puidesen ocasionar ao exercitar os dereitos que lles confire a utilización da tarxeta de estacionamento. e) Devolver a tarxeta de estacionamento caducada no momento da renovación ou ao remate da súa vixencia.2. O incumprimento destas obrigas poderá dar lugar á cancelación da tarxeta de estacionamento ou á súa retirada temporal, sen prexuízo das sancións previstas polo ordenamento xurídico. Así mesmo, a utilización fraudulenta da tarxeta de estacionamento, tanto por persoas físicas como por persoas xurídicas, dará lugar á súa cancelación, sen prexuízo das sancións previstas polo ordeamento xurídico. Artigo 8.–Garantía procedemental. Na tramitación da tarxeta de estacionamento é requisito necesario a emisión, polos equipos multiprofesionais de cualificación e recoñecemento do grao de discapacidade, do ditame preceptivo e vinculante para a concesión da tarxeta, de conformidade cos criterios de valoración establecidos no Real Decreto 1971/1999, de 23 de decembro, de procedemento para recoñecemento, declaración e cualificación do grao de discapacidade, salvo no suposto de concesión excepcional previsto na disposición adicional primeira. Artigo 9.–Vixencia e renovación da tarxeta de estacionamento.1. No caso de persoas físicas aplicaranse as seguintes regras: a) Nos supostos de mobilidade reducida de carácter definitivo, a tarxeta de estacionamento concederase por períodos de 5 anos renovables. Neste suposto, para a renovación solo será precisa a presentación da solicitude e entrega da tarxeta caducada. b) Nos supostos de mobilidade reducida de carácter temporal o prazo de vixencia dependerá do carácter e duración da limitación, para a renovación seguirase o procedemento ordinario previsto no artigo 11. a. c) En caso de que se modifiquen as circunstancias que motivaron a concesión da tarxeta, o Concello solicitará de novo ditame os equipos multiprofesionais de cualificación e recoñecemento do grao de discapacidade e, a vista do seu contido, resolverá sobre a renovación ou retirada da tarxeta. No caso de que a solicitude se presentase dentro dos noventa días naturais posteriores á data na que finalice a vixencia da última tarxeta emitida, entenderase que subsiste a dita vixencia ata a resolución do correspondente procedemento de renovación. En todo caso, para renovar a tarxeta de estacionamento é imprescindible que o titular manteña os requisitos esixidos para o seu outorgamento. Artigo 10.–Procedemento e documentación que hai que presentar. O procedemento ordinario de concesión da tarxeta de estacionamento comprenderá os seguintes trámites: 1. Persoas físicas.1.1. O expediente iniciarase a solicitude da persoa interesada no impreso normativo que figura no anexo I da presente ordenanza, que se presentará no Rexistro Xeral do concello e que se remitirá ó departamento de Servizos Sociais Comunitarios, acompañado de: a) Fotocopia D. N. I. b) No caso de menores, libro de familia. b) Fotografía tamaño carné. c) Certificado do grao de discapacidade expedido polo equipos multiprofesionais de cualificación e recoñecemento do grao de discapacidade da Xunta de Galicia, onde conste, no seu caso, a dificultade de mobilidade para utilizar transportes colectivos coa puntuación necesaria Todo esto sen prexuízo de calquera outra documentación que se esixa legalmente no momento da resolución.1.2. O Concello comprobará que o solicitante reúne os requisitos establecidos no artigo 3.1. 1.3. Enviarase copia ao equipos multiprofesionais de cualificación e recoñecemento do grao de discapacidade para informe preceptivo e vinculante para a resolución do procedemento no caso de que o certificado de grao de discapacidade que presente o solicitante non indique a imposibilidade de facer uso do transporte colectivo. Unha vez recibido informe do equipos multiprofesionais de cualificación e recoñecemento do grao de discapacidade, o Departamento de Servizos Sociais Comunitarios Básicos emitirá informe-proposta que se elevará á Alcaldía para que dite a resolución pertinente, concedendo ou denegando a tarxeta solicitada.1.4. A concesión ou denegación da tarxeta de estacionamento deberá resolverse nun prazo máximo de seis meses dende o inicio do procedemento, previo informe dos servizos sociais comunitarios municipais. Transcorrido dito prazo sen que se ditará resolución expresa, poderase entender desestimada a solicitude sen prexuízo da obrigación legal de resolver que recae sobre a Administración.2. No caso de persoas xurídicas: 2.1. O interesado deberá presentar, no Rexistro Xeral do Concello a solicitude mediante o impreso normativo que figura no anexo I da presente ordenanza, acompañada de: a) Fotocopia do último recibo, no seu defecto, do certificado de alta no IAE (imposto sobre actividades económicas). b) Fotocopia del CIF/NIF. c) Relación das matriculas dos vehículos dedicados ó transporte de persoas con mobilidade reducida e fotocopia de permiso de circulación e ficha técnica de cada uno de los vehículos. d) Documentación acreditativa de que o domicilio social se atopa no Concello de Paderne.2.2. O Concello comprobará que o solicitante reúne os requisitos establecidos no artigo 3.2. 2.3. O Concello resolverá no prazo de tres meses. Transcorrido dito prazo sen que se ditara resolución expresa poderase entender desestimada a solicitude sen prexuízo da obrigación legal de resolver que recae sobre a Administración. Réxime Sancionador.- Estarase ao disposto no Real Decreto Lexislativo 6/2015 de 30 de outubro, polo que se aproba o texto refundido da Lei sobre Tráfico, Circulación de Vehículos a Motor e Seguridade Vial. Disposición adicional primeira Concesión da tarxeta de estacionamento provisional.1. Atendendo a razóns humanitarias, excepcionalmente concederase unha tarxeta de estacionamento de carácter provisional de vehículos automóbiles ás persoas que presenten mobilidade reducida, aínda que esta non sexa ditaminada oficialmente, por causa dunha enfermidade ou patoloxía de extrema gravidade que supoña fehacientemente unha redución substancial da esperanza de vida que se considera normal para a súa idade e demais condicións persoais, e que razoablemente non permita tramitar en tempo a solicitude ordinaria da tarxeta de estacionamento.2. Para a obtención da tarxeta de estacionamento provisional, a acreditación dos extremos enunciados no apartado anterior efectuarase mediante a emisión do correspondente certificado polo persoal médico facultativo dos servizos públicos de saúde, que deberá contar coa validación da inspección dos servizos sanitarios competentes por razón do domicilio da persoa solicitante.3. Ás persoas titulares da tarxeta de estacionamento provisional seranlles de aplicación os dereitos, obrigas e condicións de uso regulados nesta norma, durante o tempo que dure a súa concesión.4. A concesión da tarxeta de carácter provisional terá unha duración máxima dun ano, podendo prorrogarse por un período igual, sempre que se manteñan as condicións iniciais requiridas para o seu outorgamento.5. A través dos órganos de coordinación entre o Estado e as comunidades autónomas existentes, as administracións públicas consensuarán os criterios de emisión da tarxeta provisional.6. O órgano competente para a emisión da tarxeta poderá realizar as actuacións necesarias para a comprobación da concorrencia dos requisitos previstos nesta disposición. A presente ordenanza entrará en vigor unha vez publicado o seu texto íntegro no BOP de A Coruña transcurrindo o prazo previsto no artigo 65.2 da Lei Reguladora das bases de Réximen Local. En Paderne a 20 de agosto de 2019 O ALCALDE D. César Longo Queijo